
MUNICIPIUL TIMIȘOARA

PRIMĂRIA

DIRECȚIA INCUBATOR DE PROIECTE

Serviciul Finanțări Nerambursabile
NR. TMI 2023 –  13562/21.11.2023
RAPORT DE SPECIALITATE

privind modificarea HCL nr.476/30.09.2022 privind aprobarea depunerii și implementării proiectului „Reabilitare Școala Gimnazială 1- Școala Verde Inteligentă” în vederea accesării fondurilor europene nerambursabile prin Planul Național de Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice 

Având în vedere Referatul de aprobare al proiectului de hotărâre al Primarului Municipiului Timișoara privind modificarea HCL nr.17/19.01.2023 de modificare a HCL nr.476/30.09.2022 privind depunerea și implementarea proiectului „Reabilitare Școala Gimnazială 1- Școala Verde Inteligentă”, pentru a accesa fondurile europene nerambursabile prin Planul Național de Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice;
Facem următoarele precizări:

În data de 10.10.2022 a fost depus spre finanțare proiectul „Reabilitare Școala Gimnazială 1- Școala Verde Inteligentă”, pentru a accesa fondurile europene nerambursabile prin Planul Național de Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice, cod de înregistrare C5-B1-1841 , în baza Auditului energetic și a Expertizei tehnice.

În urma depunerii și evaluării proiectului „Reabilitare Școala Gimnazială 1- Școala Verde Inteligentă” - C5-B1-1841, s-a semnat contractul de finanțare nr. 20609/20.02.2023 cu Ministerul Dezvoltării, Lucrărilor Publice și Administrației, data de începere a proiectului fiind 07.03.2023 până la 07.03.2026. În data de 07.11.2023 a fost semnat  actul adițional  nr. 1 la contractul de finanțare. 

Ca urmare a finalizării Documentației de Avizare a Lucrărilor de Intervenție (DALI) elaborată de către CUSTOMIMAGE SRL. în baza contractului de proiectare nr.41/20.04.2022 și avizată în CTE, s-a trecut la aprobarea  documentației și indicatorilor tehnico-economice în baza HG nr.907/2016.

Prin Planul Național de Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice se finanțează lucrări de :

•
Consolidare seismică și de eficientizare și renovare energetică a imobilelor în care funcționează școala gimnazială nr.1;

•
Reabilitarea, modernizarea şi reorganizarea spațiilor școlii prin reconsiderarea modalităților de utilizare a spațiilor existente,

•
Amenajarea spațiilor exterioare cu accent pe realizarea unei școli verzi inteligente;

•
   Punerea în valoare a potențialului istoric şi arhitectural al clădirii.

Ținând cont de prevederile contractului de finanțare nr.20609/20.02.2023 și ale Ghidului solicitantului aferent Componentei 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice - Planul Național de Redresare și Reziliență 2020-2026, se impune transmiterea către finanțator a HCL -ului de aprobare a DALI și a indicatorilor tehnico-economici, precum și asumarea noilor valori din devizul general structurate pe cheltuieli eligibile și neeligibile; 

 Inițial, prin HCL nr. 476/30.09.2022 a fost aprobată suma de 2.462.800,00 Euro la care se adăuga TVA, echivalentul a 12.123.625,56 lei la care se adăuga TVA la  cursul valutar utilizat de 1euro=4,9227 lei și suma de 2.303.488,86 lei reprezentând TVA-ul aferent cheltuielilor eligibile, care ulterior s-a modificat prin HCL nr.17/19.01.2023 pentru proiectul „Reabilitare Școala Gimnazială 1- Școala Verde Inteligentă” valoarea proiectului fiind structurată, după cum urmează:
· 8.555.947,96 lei fără TVA, valoare decontată prin PNNR și 1.625.630,11 lei reprezentând TVA-ul aferent cheltuielilor eligibile care se suportă de la bugetul de stat în conformitate cu prevederile OUG 124/2021;

· valoarea contribuției proprii suportată de către Municipiul Timișoara la implementarea proiectului este în cuantum de 4.245.536,34 lei ( TVA inclusă).


Pentru a putea realiza creșterea performanțelor energetice a Școlii Gimnaziale nr.1, în concordanță cu prevederile legislației actuale, prin cererea de finanțare se va  asigura valoarea eligibilă de 1.738.060,00 euro, respectiv 8.555.947,96 lei.

În urma finalizării DALI s-a constatat că valoarea investiției s-a majorat față de valoarea inițială aprobată prin   HCL nr.476/3.09.2022 și modificată prin HCL nr.17/19.01.2023, drept pentru care în vederea implementării mai departe a proiectului „Reabilitare Școala Gimnazială 1- Școala Verde Inteligentă” se impune aprobarea valorii totale a proiectului, după cum urmează:

· 8.555.947,96 lei fără TVA, valoare decontată prin PNNR și 1.625.630,11 lei reprezentând TVA-ul aferent cheltuielilor eligibile care se suportă de la bugetul de stat în conformitate cu prevederile OUG 124/2021;

· valoarea contribuției proprii suportată de către Municipiul Timișoara la implementarea proiectului este în cuantum de 4.981.910,29  lei ( TVA inclusă).

  
Ținând cont de cele mai sus exprimate, precum și de regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte componenta 5 - Valul renovării, Axa 2 - Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice aprobat prin Ordinul MDLPA nr. 440 din 24 martie 2022, publicat în Monitorul Oficial, Partea I, nr. 286 din 25 martie 2022,
propunem spre aprobarea Consiliului Local al Municipiului Timișoara modificarea  HCL nr.476/30.09.2022 privind depunerea și implementarea proiectului „Reabilitare Școala Gimnazială 1 - Școala Verde Inteligentă”, pentru a accesa fondurile europene nerambursabile prin Planul Național de Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice, astfel:
Se aprobă valoarea totală a proiectului, în cuantum de 15.163.488,36 lei la care se adaugă TVA, defalcată după cum urmează:

-Valoarea maximă eligibilă a proiectului în cuantum de 8.555.947,96 lei la care se adaugă TVA, echivalentul a 1.738.060,00 Euro la care se adaugă TVA, calculat cursul valutar utilizat fiind cursul InfoEuro aferent lunii mai 2021, conform PNRR, Componenta 5- Valul Renovării, Anexa III-Metodologie de costuri: 1euro=4,9227 lei. Suma de 1.625.630,11 lei reprezentând TVA-ul aferent cheltuielilor eligibile, echivalentul a 330.231,40 euro, se suportă de la bugetul de stat în conformitate cu prevederile OUG 124/2021;

-Valoarea contribuției proprii suportată de către Municipiul Timișoara la implementarea proiectului este în cuantum de 4.981.910,29 lei ( TVA inclusă)”:
Ținând cont de datele tehnice descrise de către compartimentul de specialitate în prezentul raport, în baza art. 136 din OUG nr.57/2019 privind Codul administrativ, apreciem că Proiectul de hotărâre privind modificarea HCL nr.476/30.09.2022 privind aprobarea depunerii și implementării proiectului „Reabilitare Școala Gimnazială 1- Școala Verde Inteligentă” în vederea accesării fondurilor europene nerambursabile prin Planul Național de Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice, îndeplinește condițiile tehnice pentru a fi supus dezbaterii și aprobării plenului consiliului local.

Director executiv, 



Șef Serviciu Finanțări Nerambursabile 
Adriana DEACONU



Daniela GHINEA



             Întocmit,

   






Bogdana OLARU , consilier SFN




Cod FO53-01,Ver.2

